
ДО

ОБЩИНСКИ СЪВЕТ 

БУРГАС

Д О К Л А Д Н А   З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Прекратяване на съсобственост между Община Бургас и физически лица, чрез продажба на 40/674 кв.м идеални части от УПИ І-395 в кв. 59 по плана на кв. Банево, гр. Бургас - частна общинска собственост.
УВАЖАЕМИ ОБЩИНСКИ СЪВЕТНИЦИ, 
В Община Бургас са постъпили Заявления с вх. №№ 94-01-20309/11.06.2021г. и 94-01-20309/2/24.08.2021г. от Д. М. И. и С. П. С., с искане за прекратяване на съсобственост в урегулиран поземлен имот (УПИ) І-395 в кв. 59 по плана на кв. Банево, гр. Бургас, чрез изкупуване на общинските идеални части от цитирания имот. 

Община Бургас е собственик на 40/674 кв.м ид. ч. от УПИ І-395 в кв. 59, целият с площ 674 кв.м, по плана на кв. Банево, гр. Бургас, отреден „за жилищно строителство“, при граници: север - улица "Одрин"; изток - УПИ ХVІІ-393; юг - УПИ ХV-394; югозапад - улица "Тракия", отразен в КК на гр. Бургас, като ПИ с идентификатор 07079.705.395 и площ 674 кв.м, за които има съставен Акт №9636/05.08.2021г. за частна общинска собственост.

Д. М. И., Т. М. Д. и С. П. С. притежават 600/674 кв.м ид.ч. от цитирания имот, за които е представен Нотариален акт №148, том ІV, дело № 1413/02.06.1966г. на Нотариус при БНС и удостоверение за наследници изх. № 94-01-41654/30.12.2020г. на Община Бургас. 

За посочения имот са издадени скица № 15-747532-09.07.2021г. от СГКК-гр. Бургас и комбинирана скица рег. № 94-01-14966/1/26.05.2021г. от дирекция „ЦАУ Освобождение“ при Община Бургас.

Видно от удостоверение с рег. № 94-01-14966/1/26.05.2021г. на дирекция „Устройство на територията“, 40 кв.м са придадени към УПИ откъм улица по предходен план 1937г. и са общинска собственост, а останалите 34 кв.м ид. части до пълната площ на имота са част от бившия имот пл. № 69 в бивш кв. 20 по предходен недействащ план на с. Банево от 1937г., от който е образуван бивш парцел Х и не са общинска собственост.

Заявителите желаят да придобият общинските идеални части разпределени пропорционално на наследствените им права.

Собствените на Община Бургас 40/674 кв.м ид. ч. от УПИ І-395 в кв. 59 по плана на кв. Банево, гр. Бургас, не отговарят на изискванията на чл. 19 от Закона за устройство на територията (ЗУТ) за обособяване на самостоятелен урегулиран поземлен имот. 
Съсобственият имот не носи никакви приходи на Общината и в същото време тя е данъчно задължена. Целесъобразно е прекратяване на съсобствеността в имота чрез продажба на дела на Община Бургас по пазарни цени.
В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е възложено изготвяне на пазарна оценка на 40/674 кв.м идеални части от УПИ І-395 в кв. 59 по плана на кв. Банево, гр. Бургас, на независим оценител на имоти, записан в регистъра на независимите оценители в Република България, определена в размер на 2 590 лв. (две хиляди петстотин и деветдесет лева), без ДДС.

Данъчната оценка на имота, предмет на продажба е 889,20 лв. (осемстотин осемдесет и девет лева и двадесет стотинки).
Имотът не е включен в Програмата за управление и разпореждане с общинската собственост на Община Бургас за 2021 г., приета с Решение по т. 11 от проведеното на 23.02.2021г. и 24.02.2021г. заседание на Общински съвет – Бургас (Протокол №20) по реда на чл. 8, ал. 9 от ЗОС, поради което Раздел ІІ, т. 3 „ Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ трябва да бъде допълнен с цитирания по-горе имот.
Предвид изложеното и на основание правомощията ми по чл. 64, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас и като взех предвид решение от 01.10.2021г. на Комисия, назначена с моя Заповед №1325/25.05.2021г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 8, ал. 9 от Закона за общинската собственост (ЗОС), чл. 36 от Закона за собствеността, чл. 36, ал. 1, т. 2 от ЗОС, чл. 41, ал.1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното
Р Е Ш Е Н И Е:

1. Допълва Програмата за управление и разпореждане с общинската собственост на Община Бургас за 2021 г., приета с Решение по т. 11 от проведеното на 23.02.2021г. и 24.02.2021г. заседание на Общински съвет – Бургас (Протокол №20), в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ с недвижим имот, представляващ  40/674 кв.м ид. ч. от УПИ І-395 в кв. 59, целият с площ 674 кв.м по плана на кв. Банево, гр. Бургас, отреден „за жилищно строителство“, при граници: север - улица "Одрин"; изток - УПИ ХVІІ-393; юг - УПИ ХV-394; югозапад - улица "Тракия", отразен в КККР на гр. Бургас, като ПИ с идентификатор 07079.705.395, целият с площ 674 кв.м, за които има съставен Акт №9636/05.08.2021г. за частна общинска собственост.
2. Да се прекрати съсобствеността между Община Бургас и Д.М.И. и постоянен адрес: гр. Бургас, Т. М. Д. и постоянен адрес: гр. Бургас и С. П. С. и постоянен адрес: гр. Бургас, чрез продажба при равни квоти на недвижим имот, актуван с Акт №9636/05.08.2021г. за частна общинска собственост, представляващ 40/674 (четиридесет от шестстотин седемдесет и четири) кв.м идеални части от урегулиран поземлен имот (УПИ) І-395 (едно римско за имот с планоснимачен номер триста деветдесет и пет) в кв. 59 (петдесет и девет), целият с площ 674 (шестстотин седемдесет и четири) кв.м, по действащия план на кв. Банево, гр. Бургас, отреден „за жилищно строителство“, при граници на целия имот: север - улица "Одрин"; изток - УПИ ХVІІ-393; юг - УПИ ХV-394; югозапад - улица "Тракия", отразен като поземлен имот (ПИ) с идентификатор 07079.705.395 (нула седем нула седем девет точка седем нула пет точка три девет пет) и площ 674 (шестстотин седемдесет и четири) кв.м по Кадастралната карта и кадастралните регистри (КККР) на гр. Бургас, при съседи: 07079.705.3067, 07079.705.394, 07079.705.393, 07079.705.4021, за сумата от 2590 лв. (две хиляди петстотин и деветдесет лева), без ДДС.

Приложение: Заявления с вх. №№ 94-01-20309/11.06.2021г. и 94-01-20309/2/24.08.2021г. в Община Бургас; Акт №9636/05.08.2021г. за частна общинска собственост; Скица №15-1083380-05.10.2021г., издадена от СГКК-Бургас; скица рег. № 94-01-14966/26.05.2021г. и удостоверение рег. № 94-01-14966/1/04.06.2021г., издадени от Община Бургас, Нотариален акт №148, том ІV, дело № 1413/02.06.1966г. на Нотариус при БНС; удостоверение за наследници изх. № 94-01-41654/30.12.2020г. на Община Бургас; Протокол от 01.10.2021г. на комисията, назначена от Кмета на Община Бургас; Удостоверение за данъчна оценка, издадено от дирекция МПДТР при Община Бургас; Експертна оценка от лицензиран оценител.

ДИМИТЪР НИКОЛОВ 
Кмет на Община Бургас

Съгласували:

ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

КАТЕРИНА СИДЕРОВА-ГРУДОВА, Гл. юрисконсулт в дирекция УОС

Изготвил: 
инж. Райна Димова, Ст. експерт в дирекция УОС
